cyanic-selkie/wikianc huggingface dataset:
Դոնատելլո
Վաղ կյանք
։ Դոնաթելլոն եղել է Նիկոլլո դի Բետտո Բարդիի որդին, ֆլորենտական Արտե դելլա Լանայի անդամ ։ Ըստ երևույթին, իր նկարչական կրթությունը նա ստացել է ոսկերչական խանութում, հետո աշխատել է Լորենցո Գիբերտի ստուդիայում։ Դոնատո դի Նիկոլո դի Բետտո Բարդին Հռոմում 1404-1407 թվականներին անցկացրել է հնագիտական ուսումնասիրություն և պեղումներ Ֆիլիպպո Բրունելեսկիի հետ, սակայն իր գոյությունը պահպանել է ոսկերչական խանութներում աշխատելու միջոցով ։ 15-րդ դարի իտալական արվեստի զարգացման վրա ազդեցություն է ունեցել Բրունելեսկիի կողմից Պանթեոնի գմբեթի և այլ հռոմեական շինությունների չափագրումները։ Բրունելեսկիի կառույցները և Դոնաթելլոյի քանդակները համարվում են այդ դարի ոգու բարձրագույն դրսևորումները ճարտարապետության և քանդակագործության մեջ և մեծ ազդեցություն են թողել այդ ժամանակաշրջանի նկարիչների վրա։
Աշխատանք Ֆլորենցիայում
Ֆլորենցիայում Դոնաթելլոն աշխատակցել է Լորենցո Գիբերտին Բապտիստական ֆլորենտական տաճարի հյուսիսային դռան մարգարեների արձանները ստեղծելիս, որի համար նա վճարվել է 1406 թվականի նոյեմբերին և 1408 թվականի սկզբին։ 1409–1411 թվականներին նա ավարտել է Հովհաննես Ավետարանիչի նստած ֆիգուրան, որը մինչև 1588 թվականը զբաղեցրել է հին տաճարի ճակատը։ Այս աշխատանքը որոշիչ քայլ է ուշ գոթական արվեստում՝ Մաներիզմում, բնականության որոնման և մարդկային զգացմունքների արտահայտման մեջ ։ Դեմքը, ուսերը և կիսանդրին իդեալկանացված են։
1411–1413 թվականներին Դոնաթելլոն աշխատել է Օրսանմիշել եկեղեցու Սբ. Մարկոս քանդակի վրա։ 1417 թվականին նա ավարտել է «Սբ. Գևորգը», 1423 թվականին՝ «Սուրբ Լուիս Տուլուզցին» Օրսանմիշելի համար, որն այժմ Բասիլիկա Սանտա Կրոս(Basilica di Santa Croce) թանգարանում է։
Աղբյուրներ
Կատեգորիա:Իտալացի քանդակագործներ Կատեգորիա:Վերածննդի դարաշրջանի քանդակագործներ Կատեգորիա:Իտալացի նկարիչներ Կատեգորիա:Իտալացի արվեստագետներ Կատեգորիա:Անձինք նամականիշերի վրա
Android 10
Android 10, (մշակման ընթացքում Android Q և կոդային անունը Android Quince Tart թողարկումից հետո), Android օպերացիոն համակարգի 10-րդ տարբերակն է։
Android 10 օպերացիոն համակարգը թողարկվել է 2019 թվականի սեպտեմբերի 3-ին Google Pixel սմարթֆոնների համար, ինչպես նաև Essential Phone և Redmi K20 Pro սմարթֆոնների համար ։ OnePlus 7T սմարթֆոնը դարձավ առաջին սմարթֆոնը արդեն իսկ տեղադրված Android 10 օպերացիոն համակարգով ։
2022 թվականի օգոստոսի տվյալներով Android օպերացիոն համակարգով աշխատող սմարթֆոնների 22,3%-ի վրա տեղադրված է 10-րդ տարբերակը, ինչն էլ այս տարբերակին դարձնում է 2-րդ ամենաշատ օգտագործվողը։ Android-ով աշխատող պլանշետների մեջ այս տարբերակը իր հայտնիությամբ զբաղեցնում է 6-րդ հորիզոնականը, որի հաջորդում են Android Nougat 7.0 և 7.1 տարբերակները։ Android 10-ը ընհանուր առմամբ ստացել է դրական ակնարկներ օգտագործողների կողմից կապված դիզայնի և աշխատանքի հետ  ։
Պատմություն
Բետա-փորձարկման ծրագիրը ընդլայնվեց 3 բետա-տարբերակի հետ միասին 2019 թվականի մայիսի 7-ին, որը հասանելի դարձավ 14 գործընկեր սմարթֆոնների համար։ Բետա-տարբերակի հասանելիությունը անհասանելի դարձավ Huawei Mate 20 Pro սմարթֆոնի համար 2019 թվականի մայիսի 21-ին սակցիաների պատճառով, սակայն արդեն մայիսի 31-ին հասանելիությունը վերականգնվեց ։
2019 թվականի հուլիսի 10-ին Google ընկերությունը թողարկեց 5-րդ բետա-տարբերակը՝ վերջնական SDK API 29-ով, ինչպես նաև սխալների ուղղմամբ։ 2019 թվականի օգոստոսի 7-ին թողարկվեց 6-րդ վերջնական տարբերակը։
2019 թվականի օգոստոսի 22-ին հայտարարվեց, որ Android Q կտարածվի բացառապես ինչպես «Android 10» առանց կոդային անունի։ Google-ը դադարեցրեց օպերացիոն համակարգերին անվանել հրուշակեղենի անունով, պատճառաբանելով այն հանգամանքը, որ դա համապատասխան չէ միջազգային տարբերակներին։ Սակայն համակարգը ունի կոդային անվանում՝ Quince Tart, այդ մասին կարելի է տեղեկանալ շնորհիվ համակարգի մասին տեղեկություն տվող ծրագրի ։
Վերջնական տարբերակը թողարկվեց 2019 թվականի սեպտեմբերի 3-ին Pixel սմարթֆոնների շարքի համար ։
Ծանոթագրություններ
Կատեգորիա:Ծրագրային ապահովում այբբենական կարգով Կատեգորիա:Օպերացիոն համակարգեր բջջային հեռախոսների համար Կատեգորիա:Օպերացիոն համակարգեր
Կետային օրագիր
Կետային օրագիր, դիզայներ Ռայդեր Քերոլի մշակած անձնական կազմակերպման միջոց։ Համակարգը մեկ նոթատետրում կազմակերպում է պլանավորում, հիշեցումներ, գործերի ցուցակներ և այլ կազմակերպչական առաջադրանքներ։ «Կետային օրագիր» անվանումը գալիս է տեղեկությունը կրճատված պիտակավորված կետերի միջոցով գրանցելու օգտագործումից ։ Բայց այն մասնակիորեն գալիս է նաև կետային ասմագրերի օգտագործումից, որոնք գծերի փոխարեն ցանցավորված են կետերով ։ Հասարակության շրջանում առաջին անգամ հրապարակվել է 2013 թվականին և դարձել է հայտնի մեթոդ՝ էական ուշադրություն գրավելով Kickstarter, Instagram, Facebook, YouTube, և Pinterest կայքերում  ։
Մեթոդ
Կետային օրագիրը սովորաբար ձեռագիր է լինում և պահվում է մեկ նոթատետրում։ Կետային օրագրի հիմնական գործիքներն են․
Ցանկերը գործում են գրքերի կամ բովանդակության ցանկերի նման՝ նշելով, թե որտեղ փնտրել տարբեր թեմաների վերաբերյալ տեղեկություն։
Արագ նշումները տեղեկատվությունը պարզեցնելու, կրճատելու և հավաքագրելու համար օգտագործում են սիմվոլների համակարգ (օրինակ՝ կետեր, աստղանիշներ, շրջաններ և այլն)։ Այս սիմվոլները բացատրվում են բանալիով, որը հիմնականում լինում է օրագրի սկզբնամասում։ Ինֆորմացիան կարող է կազմակերպել առաջադրանքների, իրադարձությունների և նշումների միջոցով, բայց հնարավորություներն անսահմանափակ են։
Գրանցումները գործերի ցանկեր են՝ կազմված տարբեր ժամանակահատվածների համար, ներառյալ ամենօրյա, շաբաթական, ամսական և ապագա նշումներ։ Գրանցումները հաճախ կոչվում են «տարածված», քանի որ դրանք սովորաբար տարածվում են երկու կից էջերով։
Հավաքածուները կազմում են կետային օրագրի հիմնական զանգվածը և տեղեկատվությունը հավաքագրում են ըստ բովանդակության, դրանք կարող են լինել գրառումներ, ցուցակներ, հաշվառման ծրագրեր և այլն։
Այլ հայտնի հավաքածուներ ներառում են սովորույթների և տրամադրության, ֆիտնեսի կամ սննդակարգի հաշվառման ծրագրեր, կարդալու գրքերի ցանկ, ռեստորաններ փորձելու ցանկ և այլն։
Նկարագրվելով որպես կետային օրագրի «անկյունաքար»՝ վերանայումը ցուցակները պարբերաբար նորերով թարմեցնելու հմտությունն է, ինչպես օրինակ չավարտված առաջադրանքների տեղափոխումը հաջորդ ամսվա նշումներ ։ Վերանայումը օգտագործողներին օգնում է կազմակերպված մնալ, արդյունավետ լինել և թույլ է տալիս ստեղծել առաջնահերթություն՝ որ խնդիրներն է անհրաժեշտ կատարել, և որոնք կարող են հետաձգվել։ Վերանայումը նաև կարող է վերաբերել նոր նոթատետրին անցնելու գործընթացին։
Գործիքներ
Մեթոդը պահանջում է միայն գրիչ կամ մատիտ, և նոթատետր։ Գոյություն ունեն կետային օրագրի համար մշակված նոթատետրեր, բայց բավարար է ցանկացած ազատ նոթատետր։ Նրանք ովքեր կենտրոնանում են ստեղծագործական տարրի վրա կարող են օգտագործել տարատեսակ պարագաներ, ներառյալ քանոն, գունավոր գրիչներ և մարկերներ, կպչուն պիտակներ, նախակաղապարներ, նախշազարդ ժապավեններ և այլն ։
կետային օրագրի համակարգը ապահովում է կյանքը պլանավորելու և արդյունավետությունը մեծացնելու հենքը։ Համակարգին հատուկ է ճկունությունը․ օգտագործողների համար ստեղծագործ մոտեցում ցուցաբերելու և համակարգը իրենց կարիքներին հարմարեցնելու բազմաթիվ հնարավորություններ կան։
Ընդունում
Հետևորդները կետային օրագիրը նկարագրում են որպես պլանավորման արդյունավետ մոթոդ և «պարզության և հստակության» վրա կենտրոնացած «ստեղծագործական ելք» ։ Good Housekeeping-ը կետային օրագիրը բնութագրում է որպես «օրագրի և գրավոր մտորման հավասար մասեր»" ։
Ոճեր
Ինքնատիպ կետային օրագրի մեթոդի ներկայացումից սկսած, առցանց համայնքը կետային օրագիրը տարբեր ոճերի է վերածել՝ մինիմալիստական, կաղապարային, սուպեր-կազմակերպված, ալբոմ և այլն ։ Ոճերի տարբերությունն այն է, թե որքան է էջը զբաղված, լինի դա բովանդակության կամ արտաքինի տեսանկյունից, կամ ինչպես է օգտագործողը մոտենում համակարգին։ Օրինակ՝ կետային օրագիրը կարող է օգտագործվել արդյունավետության, կազմակերպվածության կամ որպես ստեղծագործական տաղանդը արտահայտելու համար։
կետային օրագրի թվային տարբերակը նոuյնպես հայտնի դարձավ, հատկապես առցանց համայնքում։ Չնայած, որ կետային օրագրիր վարելը ավանդաբար իրականացվում է թուղթ ու գրիչով, բազմաթիվ օգտվողներ ստեղծել են թվային կետային օրագիր՝ օգտագործելով տարատեսակ նոթագրման հավելվածներ կամ հավելվածներ հատուկ նախատեսված թվային կետային օրագրի համար։ Մեդոթը նույնն է, բայց կան ավանդական տարբերակն ընտրելու փոխարեն թվայինը նախընտրելու մի քանի պատճառներ `
Օգտագործում
Կետային օրագիրը օրը, շաբաթը, ամիսը կամ տարին պլանավորելու ստեղծագործական տարբերակ է։ կետային օրագիրը նաև օգտագործվում է արված և չարված գործերի հաշվետվության համար։
Աշխատանք
կետային օրագրի համակարգի հետևորդները այն օգտագործում են նաև իրենց աշխատանքային կյանքն ու կարիերան կազմակերպելու համար, քանի որ համակարգը բարձրացնում է արտադրողականությունը և հեշտ է փոփոխվում ։ Կետային օրագրերը կարող են օգտագործվել առաջադրանքների հաշվետվությունները գրանցելու, ժամադրություններն ու հանդիպումները պլանավորելու, ծրագրեր կառավարելու, նշումներ անելու, հաշվարկելու՝ որքան ժամանակ է ծախսվել և այլն ։ Որոշներն այն օգտագործում են տարեկան կտրվածքով նպատակների հաշվետվության համար ։ Կետային օրագրերի օգտագործման վերաբերյալ YouTube հազարավոր վիդեոներ կան։
Հոգեկան առողջություն
կետային օրագրի միջոցով հոգեկան առողջության կառավարումը նույնպես հայտնի է դարձել։ Ժամանակի ընթացքում տեղեկությունը մի տեղում գրելը կարող է եզրակացության հանգեցնել օգտվողների տրամադրության, սովորույթների, հոգեկան առողջության խթանների մասին ։ Այլ օգտակար տարբերակը ներառում է նպատակների սահմանումը և շնորհակալության գրառումները, որոնք օգտվողներին կարող են խրախուսել մոտիվացված և լավատես մնալ ։ Բացի այդ, կետային օրագիրը կարող է մշակված լինել ուժեղ էմոցիաների կամ դժվարին ժամանակների աշխատանքների համար ։
Պատմություն
1990-ական թվականների վերջին, երբ Ռայդեր Քերոլը սովորում էր քոլեջում, սկսեց փնտրել անձնական կազմակերպման պարզ մեթոդ։ Մանուկ հասակում նրա մոտ ախտորոշվել է ուշադրության պակասի և հիպերակտիվության համախտանիշ և նա ցանկանում էր, որ համակարգն օգնի «հաղթահարել սովորելու անկարողությունները»։ Այն ժամանակ երբ ավարտեց դպրոցը, նա արդեն մշակել էր կետային օրագրի մեթոդը։ Ընկերը խորհուրդ տվեց նրան կիսվել իր մեթոդով և նա 2013 թվականին սկսեց առցանց տարածել մեթոդը։ Այն ուշադրություն գրավեց սոցիալական ցանցերում, Kickstarter-ում հավաքեց 80000 դոլար առցանց օգտվողների կենտրոնացված համայնք ստեղծելու ֆինաանսավորելու համար։ 2018 թվականի դեկտեմբերին Instagram-ում այն դարձել է 3 միլիոն գրառման առարկա։ Մեթոդի վրա ազդեցություն է ունեցել նաև Քերոլի՝ որպես հավեվածի, վեբ և խաղային դիզայների փորձը, ինչպես նաև նրա սքրափբուքինգի նկատմամբ հետաքրքրությունները։
Քարոլը 2017 թվականի TEDxYale-ին հանդես է եկել կետային օրագիր վարելու մասին «Ինչպես մաքրել ձեր միքտը, օրագիր վարել» վերնագրով TED զեկույցով ։ 2018 թվականին Քերոլը նաև գիրք է հրատարակել համակարգի վերաբերյալ՝ Կետերի օրագրի մեթոդը ։
Տնտեսական ազդեցություն
կետային օրագրի ներակայացումից սկսած, դրա աճող ժողովրդականությունը նպաստել է գրենական պիտույքների վաճառքի աճին, ինչպիսիք են նոթատետրերը, գրիչները և այլն։ 2018 թվականի դրությամբ ԱՄՆ-ում նախորդ տարվա համեմատ եղել է նոթատետրերի վաճառքի 18%-ով աճ ։ Եղել է նաև տարբեր գրիչների վաճառքի աճ 5-17%։
Չեռնոգորիայի քաղաքներ
Ոչ պաշտոնական կերպով Չեռնոգորիայի քաղաք են համարվում միայն 21 մունիցիպալիտետների վարչական կենտրոնները, անկախ նրանց բնակչությունից։
Տես նաև
Կատեգորիա:Չեռնոգորիայի բնակավայրեր Չեռնոգորիա
Իշտվան Դոբի
Դոբի Իշտվան (István Dobi, ), հունգարացի քաղաքական գործիչ։ Հունգարիայի սոցիալիստական բանվորական կուսակցության (ՀՍԲԿ) անդամ (1959)։
1935 թվականից Մանր գյուղական տնտեսատերերի կուսակցության անդամ։ 1948-1952 թթ. եղել է Մինիստրների խորհրդի նախագահ, 1952-1967 թվականներին՝ Նախագահության նախագահ։ 1948-1952 թվականներին՝ Հունգարիայի վարչապետ։
Ծանոթագրություններ
Կատեգորիա:Հունգարիայի քաղաքական գործիչներ Կատեգորիա:Հունգարացի պետական գործիչներ
Զավիդովիչի (համայնք, Բոսնիա և Հերցեգովինա)
Զավիդովիչի համայնք (, Општина Завидовичи), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Զավիդովիչի քաղաքը։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Իրինջե
Իրինջե, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(7184) 1991 RB25
(7184) , աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 11-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,572217 ա. մ., առավելագույնը մոտենում է 2,357 ա. մ. հեռավորության վրա և հեռանում 2,7874 ա. մ. ։ Արեգակի շուրջ մեկ ամբողջական պտույտ է կատարում 1506,81 երկրային օրվա ընթացքում, իր ուղեծրով շարժվելով միջինում 0,238915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,87° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մադամ Տյուսո
Աննա Մարիա Տյուսո (Anna Maria Tussaud, ի ծնե՝ Գրոսհոլց, Grosholtz, ), ֆրանսիացի քանդակագործ։
Լոնդոնում Մադամ Տյուսոյի թանգարանի հիմնադիր։
Կյանքի վաղ տարիներ
Մարիան ծնվել է Մարի Գրոսհոլց անունով (Marie Grosholtz) 1761 թվականի դեկտեմբերի 1-ին Ստրասբուրգում (Ֆրանսիա) ՝ էլզասեցի սպա Յոզեֆ Գրոսհոլցի և շվեյցարացի Աննա-Մարիա Վալտերի ընտանիքում։ Նրա հայրը մահացել է Յոթնամյա պատերազմում՝ Մարիի ծնվելուց քիչ ժամանակ անց։ Հոր մահից հետո մայրը երեխաների հետ տեղափոխվել է Բեռն և սկսել որպես տնային տնտեսուհի աշխատել բժիշկ Ֆիլիպ Վիլհելմ Կուրտիուսի մոտ (1741-1794)։ Կուրտիուսը մոմից պատրաստում էր անատոմիական մոդելներ, հետագայում զբաղվել է մոմե քանդակների, դիմանկարների արտադրությամբ։ 1765 թվականին նա տեղափոխվել է Փարիզ և այնտեղ հիմնել իր արվեստանոցը։ Մարին մոր հետ 1767 մեկնել է Կուրտիուսի մոտ. մայրն առաջարկել է աշխատել որպես տնային տնտեսուհի, իսկ Մարին սկսել է սովորել մոմե քանդակներ պատրաստելու արվեստը։
Կուրտիուսը Փարիզում պատրաստել է մոմե մի քանի քննադակներ, որոնցից մեկը Լյուդովիկոս XV-ի սիրուհի մադամ Դյուբարիի քանդակն էր։ Դա և բժշկի մյուս գործերը նրա ճանաչում բերեցին Փարիզում։ Այդ քանդակի օրինակը պահպանվել է մոմե քանդակների թանգարանում։ Կուրտիուսի աշխատանքներն առաջին ցուցահանդեսում (տեղի է ունեցել 1770 թվականին) անհավատալի ժողովրդականություն են ձեռք բերել, դա նրան հնարավորություն է տվել ցուցահանդեսներ բացել Փարիզի հայտնի այլ վայրերում։
Կուրտիուսը Մարիին սովորեցրել է մոմե քանդակներ ստեղծելու արվեստը, վերջինիս մոտ շատ վաղ է ի հայտ եկել այդ ժամանակների հայտնի մարդկանց կերպարները վերստեղծելու տաղանդը։ Մարին այդ ժամանակ ստեղծել է հայտնի այնպիսի մարդկանց քանդակներ, ինչպիսիք են Վոլտերը, Ժան-Ժակ Ռուսոն, Բենջամին Ֆրանկլինը։ Ժամանակի ընթացքում նրան սկսել են հրավիրել թագավորական ընտանիքի անդամների քանդակները պատրաստելու։ Թագավորական ընտանիքի անդամների հետ Մարիի հարաբերություններն այնքան լավ էին, որ նրան նույնիսկ հրավիրել են ապրելու Վերսալում, որտեղ նա դասավանդել է արվեստ, մասնավորապես, Լուի XVI-ի քրոջը։
Ֆրանսիական հեղափոխություն
Ազատվելով հետապնդումից՝ Մարին վերադարձել է Կուրտիուսի արվեստանոց։ Վերջինիս մահից հետո (1794 թվական) Մարին ժառանգել էր նրա արվեստանոցն ու քանդակների հավաքածուն։ 1795 թվականին Մարին ամուսնացել է ինժեներ Ֆրանսուա Տյուսոյի հետ, նրանք ունեցել են 1 աղջիկ, որը մահացել է ծնվելուց հետո և 2 որդի՝ Ժոզեֆը և Ֆրանսուան ։ Մարիի քանդակների հավաքածուն զգալիորեն մեծացել ու մեծ ժողովրդականություն է վայելել փարիզեցիների շրջանում, սակայն նրա ամուսինն սկսել է ալկոհոլ օգտագործել։ Բացի այդ, նա սկսել է թղթախաղ խաղալ գրեթե այն ամենով, ինչը Մարին աշխատում էր մոմե քանդակների ցուցադրություններով։
Կյանքը Մեծ Բրիտանիայում
1802 թվականին Մերին որոշել է հեռանալ ամուսնուց և իր հետ վերցնելով 4 տարեկան ավագ որդուն՝ Ժոզեֆին, ու իր հավաքածուն՝ շրջագայության է մեկնել Մեծ Բրիտանիա։ Նապոլեոնի իշխանության սկսվելով և երկու երկրների հարաբերությունների վատացման պատճառով նա չի կարողացել վերադառնալ և շարունակել է ճանապարհորդել Մեծ Բրիտանիայում ու Իռլանդիայում։ Նապոլեոնի տապալոմից հետո Մարիի կրտսեր որդին՝ Ֆրանսուան, միացել է նրանց, և 1835 թվականին Մարին ներկայիս հայտնի Բեյքեր սթրիթում կազմակերպել է իր առաջին մշտական ցուցահանդեսը, որը նրա թանգարանի սկիզբն էր։ Որոշ քանդակներ քանդվել են, բայց կրկին վերականգնվել են ձևանմուշների միջոցով, որոնք Մարին պահել էր։ 1842 թվականին նա պատրաստել է իր քանդակը, որը մինչ օրս պահվում է Մադամ Տյուսոյի թանգարանում։ Մադամ Տյուսոն մահացել է 1850 թվականի ապրիլի 18-ին՝ 88 տարեկան հասակում, Լոնդոնում։ Նրա թանգարանը դարձել է Լոնդոնի տեսարժան վայրերից մեկը, այն իր բաժանմունքներն ունի Ամստերդամում, Հոնկոնգում, Լաս Վեգասում, Նյու Յորքում, վաշինգտոնում և մի շարք այլ քաղաքներում։
Արտաքին հղումներ
Կատեգորիա:Ֆրանսիացի քանդակագործներ Կատեգորիա:Ֆրանսիացի նկարչուհիներ Կատեգորիա:Ֆրանսիացի արվեստագետներ
Արցախյան ազատամարտի արտացոլումը կերպարվեստում
Ղարաբաղյան ազատագրական պատերազմի արտացոլումը կերպարվեստում Արցախյան գոյամարտի առանձին դրվագներ, ազատամարտիկների, օդաչուների, կանանց սխոսգործությունները, արցախահայության կենսահաստատությունը, մայր հայրենիքին վերամիավորվելու աննահանջ ձգտումը՝ հագեցված միասնական մտահղացմամբ և ընդհանրացված կերպարային բովանդակությամբ, իրենց գեղարվեստական մարմնավորումն են գտել նկարիչների, քանդակագործների, լուսանկարիչների, ժողովրդական վարպետների նկարներում, պատկերաքանդակներում, հուշակոթողներում, հուշարձաններում, խաչքարերում, տապանաքարերում, լուսանկարներում։ Կերպարվեստը կարևոր դեր է խաղում կյանքում և հասարակության հայրենասիրական դաստիարակության միջոցներից Է։
Կատեգորիա:Արցախյան պատերազմ Կատեգորիա:Կերպարվեստ
Իչարի Մուշուլան
Բնակչություն
1886 թվականին գյուղն ունեցել է 236 ադրբեջանցի, իսկ 1908-ին՝ 526 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Համո Հարյան
Համո Հարյան (Համլետ Ավետիսի Հարությունյան, ), հայ բանաստեղծ, արձակագիր, թարգմանիչ, ԽՍՀՄ գրողների միության անդամ 1969 թվականից։
Կենսագրություն
Համո Հարյանը ծնվել է 1930 թվականի ապրիլի 17-ին Արտաշատի շրջանի Նորաշեն գյուղում։ 1953 թվականին ավարտել է Երևանի պետական համալսարանի բանասիրական ֆակուլտետը։ 1954 թվականին աշխատել է Երևանի էլեկտրամեքենաշինական գործարանի բազմատպաքանակ թերթում։ 1956 թվականից որպես սրբագրիչ աշխատել է «Պիոներ» ամսագրի խմբագրությունում ։
Ծանոթագրություններ
Կատեգորիա:Հայ բանաստեղծներ Կատեգորիա:Հայ արձակագիրներ Կատեգորիա:Հայ թարգմանիչներ Կատեգորիա:ԽՍՀՄ գրողների միության անդամներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Նորաշեն (Արարատի մարզ) գյուղում ծնվածներ
Ֆալյոնկի
Ֆալյոնկի (Фалёнки), քաղաքատիպ ավան Ռուսաստանի Կիրովի մարզի Ֆալյոնսկի շրջանի կազմում։
Բնակչությունը 2010 թվականին գրանցված տվյալներով կազմում էր 5100 մարդ։
Առինձ
Պատմություն
Գյուղը մեծապես ավերվել է XIX դարում տեղի ունեցած երկրաշարժից, բայց վերականգնվել է։ Ավերվել ու ամայացել է Մեծ եղեռնի ժամանակ։ Կոտորածներից փրկվել է ընդամենը 33 մարդ, որոնցից 30 հոգի գաղթել են ԱՄՆ, իսկ 3-ը՝ Արևելյան Հայաստան։
Բնակչություն
XIX դարի սկզբին ուներ մոտ 200 տուն՝ ավելի քան 1200 հայ բնակիչ։ XX դարի սկզբին ուներ 70 տուն՝ 600 բնակչով։
Տնտեսություն
Զբաղվում էին երկրագործությամբ, անասնապահությամբ, այգեգործությամբ։ Առինձն հայտնի էր ընկույզով, տանձով ու սնկով։ Ճանապարհներով կապված էր Մելիքան և Քղի գյուղաքաղաքների հետ։
Պատմամշակութային կառույցներ
Առինձն ուներ եկեղեցի։ Գյուղից վերև, Քղի գետի բարձրադիր ափին գտնվում էր Ս. Ամենափրկիչ վանքը, որը վերականգնվել էր երկրաշարժից հետո։
Կրթություն
Գյուղում գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Սնովսկ
Սնովսկ (Сновськ), քաղաք Ուկրաինայի Չեռնիգովի մարզի Սնովսկի շրջանում, շրջկենտրոն։ Բնակավայրը նախկինում նաև անվանվել է Կորժովկա, Շչորս։ Հիմնադրվել է 1860 թվականին։
2009 թվականի տվյալներով Սնովսկ քաղաքում բնակվում էր 11 369 մարդ։ Բնակավայրը զբաղեցնում է 1,28 կմ² տարածք։ Բնակչության խտությունը կազմում էր 9513 մարդ/կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1860 թվականին հիմնադրված բնակավայրեր
Հալլ Սիթի
Հալլ Սիթի (Hull City A.F.C.), անգլիական պրոֆեսիոնալ ֆուտբոլային ակումբ Կինգստոն-ափոն-Հալլ քաղաքից։ Հիմնադրվել է 1904 թվականին։ 2007/2008 մրցաշրջանում ակումբն իր պատմության ընթացքում առաջին անգամ ստացվավ իրավունք մասնակցելու Պրեմիեր Լիգային՝ հաղթելով «Ուեմբլի» մարզադաշտում կայացած Չեմպիոնշիպի եզրափակչում։ Նրանց ամենամեծ ձեռքբերումը գավաթի խաղարկություններում եղել է 1930 թվականին, երբ թիմը հայտնվել է Անգլիայի գավաթի կիսաեզրափակչում։ 2012/2013 մրցաշրջանից հետո «Հալլ Սիթին» Չեմպիոնշիպում նվաճել է Պրեմիեր Լիգայի ուղեգիր։ «Հալլ Սիթին» իր սեփական հարկի տակ անցկացվող հանդիպումներն անցկացնում է «Կինգսոն Կոմյունիկեյշն» մարզադաշտում։ Նրանք սովորաբար խաղում են սև և բաց շագանակագույն մարզահագուստով, հաճախ մարզաշապիկը գծերով ձևավորված, դրա համար էլ նրանց մականունը «վագրեր» է։ Ակումբի խորհրդանիշը վագրն է։
Արտաքին հղումներ
Հալլ Սիթի Կատեգորիա:1904 հիմնադրված ֆուտբոլային ակումբներ Կատեգորիա:Անգլիայի Պրեմիեր լիգայի ակումբներ
Փոքրիկ լողորդը
«Փոքրիկ լողորդը», ֆրանսիական կինոկատակերգություն։ Գլխավոր դերում Լուի դը Ֆյունեսն է։ Շնորհանդեսը կայացել է 1968 թվականի մարտի 22-ին։
Սյուժե
Նավաշինարանի տեր Լուի-Ֆիլիպ Ֆուրշոմը աշխատանքից հեռացնում է գլխավոր նախագծող Անդրե Կաստանյեին, երբ նրա նախագծած նավի վրա նետված շամպայնի շշի պատճառով մեծ անցք է բացվում նավը գործարկելու արարողության ընթացքում, մեծ լսարանի աչքի առաջ։ Բայց Ֆուրշոմը դեռ չգիտի, Կաստանյեի կառուցած զբոսանավը նախօրեին հեղինակավոր ռեգատ է շահել Սան Ռեմոյում, և հաճախորդները հերթ են կանգնել նավի ստեղծողի հետ գործարք կնքելու համար։ Գործարարներից մեկին հաջողվում է համոզել նրանց, որ նա համաձայնություն ունի նախագծողի հետ, և ստորագրել գործարքները։ Հիմա միջնորդը պետք է գտնի Կաստանյեին և համոզի համատեղ աշխատանքի մասին։ Բնականաբար, նա գնում է Ֆուրշոմի նավաշինարան, և ի՞նչ է նա տեսնում․ Կաստանյեն ոչ միայն հանված է աշխատանքից, այլև Ֆուրշոմը Կաստանյեի հետ վիճաբանությունից հետո վերացրել է միակ հաղթանակած զբոսանավը։ Պատմելով Ֆուրշոմին շահութաբեր գործարքների մասին, որոնք արդեն վտանգի տակ են, նա գնում է փնտրելու Կաստանյեին։ Նրան հետևում է նաև Ֆուրշոմը՝ հույս ունենալով առաջ անցնել նրանից և համոզել Կաստանյեին վերադառալ, քանի դեռ նա չի իմացել պատահածի մասին։
Լագլաջըխ
Լագլաջըխ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վերխնեբիկուզինո
Վերխնեբիկուզինո (Верхнебиккузино, Үрге Бикҡужа), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 257 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Արք
Արք, գյուղ Արևմտյան Հայաստանում, Էրզրումի վիլայեթի Քղիի գավառակում ։
Պատմություն
Հայաբնակ գյուղ էր։ Հնում խոշոր բնակավայր է եղել։
Պատմամշակութային կառույցներ
Արքն ուներ 851 և 1246 թվականներին կառուցված երեք եկեղեցիներ ։
Ծանոթագրություններ
Կատեգորիա:Արևմտյան Հայաստանի գյուղեր
Աստերոիդների ցանկ (52201-52300)
Աստերոիդների ցանկ (52101-52200) * Աստերոիդների ցանկ * Աստերոիդների ցանկ (52301-52400)
Կորտեսներ
Կորտեսներ (cortes, corte` արքունիք), միջնադարյան Իսպանիայում և Պորտուգալիայում դասային ներկայացուցչական ժողովներ, հետագայում՝ պառլամենտներ (Իսպանիայում ՝ մինչև 1977 թվականը, Պորտուգալիայում՝ մինչև 1911 թվականը)։ Առաջին անգամ «Կորտեսներ» տերմինը հանդիպում է Կաստիլիայում (1137 թվական)։ Կորտեսները աճել են թագավորական կուրիաներից՝ սկզբում ընդգրկելով միայն ազնվականության ու հոգևորականության ներկայացուցիչներին։ Հետագայում ներկայացուցչության իրավունք են ձեռք բերել նաև քաղաքները։ Կորտեսները XIII-XIV դարերում նպաստել են քաղաքների դերի բարձրացմանը, ֆեոդալների կամայականությունների սահմանափակմանը։ Բացարձակ միապետության շրջանում Կորտեսների դերն ընկել է։
Գրականություն
Կատեգորիա:Ժողովներ
Ադրիանա ֆոն Փյոթինգ
Կենսագրություն
Ադրիանա ֆոն Փյոթինգը ծնվել է Բոհեմիայի Խրուդիմ քաղաքում (Չեխիա), 1856 թվականին ։ Նկարչության դասեր է առել, կերպարվեստի նրբությունների մեջ խորացել ու հմտացել Ավստրիայի մայրաքաղաքում՝ Վիեննայում, անվանի նկարիչներ Կարլ ֆոն Բլասի և Հանս Կանոնի ղեկավարությամբ։ Առաջին անգամ նրա աշխատանքները ցուցադրվել են 1893 թվականին Ամերիկայի Միացյալ Նահանգներում՝ Չիկագոյում, այսպես կոչված՝ Կանանց կառույցում կազմակերպված Կոլումբոսյան համաշխարհային ցուցահանդեսում ։ Հետագայում նկարչուհու ստեղծագործությունները ներկայացվել են մի շարք այլ ցուցահանդեսներում ևս։
Ազնվականական տոհմից սերող, կոմսուհու տիտղոս կրող արվեստագետ կինը իր մահկանացուն կնքել է միջերկրածովյան առողջարանային Աբացիա քաղաքում (ներկայումս՝ խորվաթական Օպատիա քաղաքը), 1909 թվականին ։
Լաուլաու
Լաուլաու, հավայան ազգային ուտեստ։ Բաղկացած է խոզի մսից, որը փաթաթված է լուաուի տերևների մեջ։
Հնում միսը կամ ձուկը դնում էին ամանի կենտրոնում և փաթաթում լուաուի տերևներով։ Այնուհետև այդ տերևները տեղադրում էին ստորգետնյա Կալուա վառարանի մեջ։ Այնուհետև վառարան դնում էին շիկացած քարեր, որոնք փաթաթված էին լինում բանանի տերևների մեջ։ Որոշ ժամանակ անց լաուլաուն պատրաստ էր լինում։
Այսօր լաուլաուն պատրաստում են լուաուից, աղի խեցեմորթից, ինչպես նաև խոզից, տավարից և հավից։ Լաուլաուն մատուցում են ճաշին՝ բրնձի և մակարոնեղենի հետ։
Աղբյուրներ
Կատեգորիա:Հավայան խոհանոց Կատեգորիա:Ձկնային ուտեստներ Կատեգորիա:Խոզի մսով ուտեստներ
Քեն Օլսեն
Քեն Օլսեն, ամերիկացի ճարտարագետ, Digital Equipment Corporation-ի հիմնադրներից մեկը ։
Կենսագրություն
Վենչուրային ֆոնդի աջակցությամբ 1957 թվականին իր գործընկեր Հարլան Անդերսոնի (Harlan Anderson) հետ հիմնադրել է Digital Equipment Corporation ընկերությունը և հոջորդող 35 տարիներին կազմակերպությունում զբաղեցրել է ղեկավարական պաշտոններ։ 1986 թվականին Fortune պարբերականով ճանաչվել է տարվա ամենահաջողակ ձեռնարկատեր ։
Digital Equipment Corporation-ից հեռանալուց հետո 1992 թվականին կենտրոնացել է բարեգործական գործունեության վրա։ Որոշ տեսաբաններ կազմակերպությունում բարդույթների սկիզբը, որը ավարտվեց Compaq կազմակերպության կողմից 1998 թվականին դրա ձեռքբերմամբ, կապում են հենց Օլսենի հեռանալու հետ ։
Մահացել է 2011 թվականի փետրվարի 6-ին հյուրատանը, 84 տարեկան հասակում, մահվան պատճառը չի հաղորդվել ։
Ծանոթագրություններ
Կատեգորիա:Ամերիկացի ճարտարագետներ Կատեգորիա:Ամերիկացի գյուտարարներ Կատեգորիա:Ամերիկացի գիտնականներ
Յակոբ Լարսեն
Ակումբային կարիերա
2015 թվականին Յակոբ Լարսենը միացել է գերմանական «Բորուսիա Դորտմունդ»-ի ակադեմիային ։ Այդ մրցաշրջանում նա հանդես է եկել գերմանական ակումբի Մ17 թիմի կազմում։ Հաջորդ մրցաշրջանում դանիացի ֆուտբոլիստը հանդիպումներ է անցկացրել Մ19 թիմի կազմում։
2017 թվականի մարտի 15-ին ֆուտբոլիստը թիմի հետ կնքել է 4 տարվա պայմանագիր ։
Միջազգային կարիերա
Լարսենը մասնակցել է 2016 թվականի Օլիմպիական խաղերին։ Նա մասնակցել է Իրաքի, Նիգերիայի և Բրազիլիայի հավաքականների դեմ խաղերին։
Արտաքին հղումներ
Կատեգորիա:1998 ծնունդներ Կատեգորիա:Սեպտեմբերի 19 ծնունդներ Կատեգորիա:Ֆուտբոլի կիսապաշտպաններ Կատեգորիա:Բորուսիա Դորտմունդի ֆուտբոլիստներ Կատեգորիա:Դանիացի ֆուտբոլիստներ Կատեգորիա:Բունդեսլիգայի ֆուտբոլիստներ
Հեքիաթ
Հեքիաթ, բանահյուսական ժանր, գերազանցապես արձակ, բանավոր պատմվածք՝ կախարդական, արկածային, կենցաղային բովանդակությամբ, հյուսված գեղարվեստական հնարանքի յուրատեսակ միջոցներով։ Հեքիաթը բանահյուսության ժանրերից է, որտեղ հերոսները և դեպքերը պատկերված են չափազանցված կամ այլաբանորեն, հաճախ էլ՝ հրաշապատում ձևերով ։ Համաշխարհային բանագիտության մեջ տարբեր տեսություններ ու կարծիքներ կան հեքիաթի ծագման ու ձևավորման վերաբերյալ։ Հեքիաթը կարճ պատմություն է՝ ավելի հաճախ բանահյուսական կերպարներով, ինչպիսիք են թզուկները, էլֆերը, փերիները, հսկաները, գնոմները, գոբլինները, ջրահարսերը, տրոլները, միաեղջյուրները կամ վհուկները, հեքիաթներում հաճախ հանդիպում է կախարդանք կամ մոգություն։ Հեքիաթները հաճախ շփոթվում են այլ բանահյուսական նմանատիպ ժանրերի հետ, օր՝ լեգենդները, առասպելները (վերջիններիս ներառած պատմություններում սովորաբար առկա է ճշմարտության նշույլ)։ Հեքիաթների մեջ ժողովուրդն արտահայտում է իր նվիրական երազանքներն ու ձգտումները։ Այն, ինչ կյանքում անհնար է եղել իրականացնել, մարդիկ ցանկացել են իրականացած տեսնել հեքիաթներում։
Հեքիաթներին բնորոշ են ժողովրդական պատկերավոր արտահայտությունները, չափազանցությունները, իմաստալից խոսքերը։ Հաճախ էլ իրար են խառնված իրականն ու երևակայականը։
Հեքիաթները հիմնականում արձակ են ստեղծվել։ Պատահում են նաև չափածո հեքիաթներ։
Հեքիաթների մեծ մասին բնորոշ է նույն սկիզբը, ինչպես՝ «Լինում է, չի լինում», «Կար չկար», «Ժուկով ժամանակով», «Ժամանակով», «Չգիտեմ ո՛ր երկրում, ո՛ր թագավորության մեջ»։
Վերջաբանի համար էլ հատուկ արտահայտություններ կան, ինչպես՝ «Երկնքից երեք խնձոր ընկավ», «Նրանք հասան իրենց մուրազին, դուք էլ հասնեք ձեր մուրազին»։
Հեքիաթների հեղինակը ժողովուրդն է։ Նա է ստեղծել դրանք, ինչպես առասպելնելները, էպոսը, առածները։ Դա եղել է շատ հին ժամանակներում։
Ավելի ուշ առանձին հեղինակներ մշակում են ժողովրդական հեքիաթները։ Նրանք նաև ինքնուրույն հեքիաթներ են գրում։ Այդ տեսակի հեքիաթները կոչվում են հեղինակային։
Հեքիաթները բաժանվում են երեք մեծ խմբի՝ հրաշապատում կամ կախարդական, կենդանական և իրապատում։
Հրաշապատում
Հրաշապատում հեքիաթներում պատկերվում է բարի ուժերը մարմնավորող հերոսների պայքարը չար ուժերի դեմ։ Չար ուժեր են դևերը, կախարդները, վհուկները, վիշապները և այլն։ Դեպքերը սովորաբար տեղի են ունենում ստորգետնյա թագավորությունում, այլ աշխարհներում, անհավատալին իրական է դառնում։ Հեքիաթի հերոսին օգնում են ձին, թռչունը, բարի պառավը, իմաստուն ծերունին։
Բոլոր հեքիաթների մեջ չարի և բարու պայքար կա, և այդ պայքարը միշտ ավարտվում է բարի ուժերի հաղթանակով։
Կենդանական
Կենդանական հեքիաթներում անձնավորվում են տարբեր կենդանիներ, պատկերվում են նրանց այլևայլ հատկությունները, վարքը։ Նրանց միջոցով այլաբանորեն ներկայացվում են մարդկային  որոշակի հատկանիշներ։ Մի կողմից՝ չարություն, նախանձ, ագահություն, ժլատություն, մեծամտություն, մյուս կողմից՝ բարություն, անձնազոհություն, վեհանձնություն, ազնվություն, արդարամտություն, հավատարմություն, իմաստություն։
Իրապատում
Իրապատում հեքիաթներում նկարագրվում են ժողովրդի կյանքը, մարդկային վսեմ ձգտումները։ Մարդկանց մշտապես հուզել է հատկապես հալածվածների և ճնշվածների ճակատագիրը։
Շատ հեքիաթներում էլ ծաղրվում են ժողովրդին կեղեքողները, մարդկային զանազան արարատները։ Հեքիաթների հեղինակը ժողովուրդն է։ Նա ստեղծել է դրանք, ինչպես առասպելները, էպոսը, առածները։ Դա եղել է շատ հին ժամանակներում։
Ծանոթագրություններ
2. Լսեք աուդիո հեքիաթներ առցանց կամ ներբեռնեք
Կատեգորիա:Հեքիաթներ Կատեգորիա:Ժողովրդական բանահյուսություն
Բրեդֆորդ Սիթի
Բրեդֆորդ Սիթի (Bradford City A.F.C.), անգլիական պրոֆեսիոնալ ֆուտբոլային ակումբ Բրեդֆորդ քաղաքից։ Հիմնադրվել է 1903 թվականին։
Նվաճումներ
Անգլիայի գավաթ։ 1911
Բրադֆորդ Սիթի Կատեգորիա:Ֆուտբոլի Անգլիայի գավաթակիրներ Կատեգորիա:1903 հիմնադրված ֆուտբոլային ակումբներ Կատեգորիա:Անգլիայի Պրեմիեր լիգայի ակումբներ
Սոս Սիսակյան
Սոս Հմայակի Սիսակյան, հայ բժիշկ-կենսաբան։ Բժշկական գիտությունների դոկտոր (1986), պրոֆեսոր (1987)։
Կենսագրություն
Սոս Սիսակյանը ծնվել է 1936 թվականին Արարատի շրջանի Այգեզարդ գյուղում։ 1961 թվականին ավարտել է Երևանի բժշկական ինստիտուտը ։ 1970 թվականից աշխատել է Երևանի պետական բժշկական համալսարանի բժշկական կենսաբանության և գենետիկայի ամբիոնում, 1988 թվականից՝ վարիչ։
Աշխատանքները վերաբերում են փորձարարական պայմաններում սրտամկանի ինֆարկտի ժամանակ արյան մազանոթային համակարգում տեղի ունեցող փոփոխություններին և նրանց շտկման ուղիների որոնմանը։ Մշակել և ներդրել է սրտամկանի արյան մազանոթային համակարգի մանրադիտակային հայտնաբերման և նրա ֆունկցիոնալ վիճակի ուսումնասիրման նոր եղանակ։ Հեղինակ է ուսումնամեթոդական ձեռնարկների ու դասագրքերի ։
Ծանոթագրություններ
Կատեգորիա:Հայ բժիշկներ Կատեգորիա:Հայ կենսաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Խուլիգանները
Խուլիգանները (Green Street), 2005 թ. բրիտանական դրամա ֆուտբոլային խուլիգանիզմի մասին Անգլիայում։ Ֆիլմի ռեժիսորն է Լեքսի Ալեքսանդերը, իսկ գլխավոր դերերում են Էլայջա Վուդը և Չառլի Հաննամը։
Սյուժե
Ամերիկյան Հարվարդի ուսանող Մեթ Բակները գալիս է Անգլիա, իր քրոջ՝ Շեննոնի մոտ, որի ամուսնու եղբայրը՝ Պիտը, «Վեստ Հեմ Յունայտեդ» ֆուտբոլային թիմի խուլիգանական խմբավորման ղեկավարն է։ Եղբոր պահանջով Պիտը վերցնում է ամերիկացուն ֆուտբոլային խաղի, որից հետո Մեթը միանում է այդ խմբավորմանը, որը կոչվում է «Կանաչ փողոցի էլիտա»։
Մեթը մասնակցում է նրանց հետ «Բիրմինգեմի» Զուլուսների և «Մանչեսթեր Յունայթեդի» Կարմիր Բանակի հետ կռիվներում։ Սակայն նրանց գլխավոր թշնամին «Միլուոլ» թիմն է, որի կազմակերպության ղեկավարն է Թոմի Հատչերը։
Արտաքին հղումներ
Կատեգորիա:2005 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր ֆուտբոլի մասին Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր թմրանյութերի մասին Կատեգորիա:Բրիտանական դրամա ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ամերիկյան մարտաֆիլմեր Կատեգորիա:Բրիտանական մարտաֆիլմեր Կատեգորիա:Ամերիկյան սպորտային ֆիլմեր Կատեգորիա:Բրիտանական դետեկտիվ ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան դետեկտիվ ֆիլմեր
Բյուրեղապակյա գիշեր
Բյուրեղապակյա գիշեր (գերմ.՝ Kristallnacht կամ՝ Reichskristallnacht), Երրորդ Ռայխի ժամանակ հրեաների դեմ իրագործված ջարդեր, որոնք տեղի ունեցան 1938 թվականի նոյեմբերի 9-ից 10-ը և նացիստների կողմից ներկայացվեցին որպես հանրության ինքնաբուխ արձագանք՝ 2 օր առաջ Փարիզում Գերմանիայի դեսպանության առաջին քարտուղար Էրնսթ ֆոմ Ռաթի սպանության համար։ Վերջինիս սպանության հեղինակն էր ծագումով հրեա երիտասարդ գերմանացի Հերշել Գրինշփանը։ Իրականում ջարդերի կազմակերպումը հանձնարարել էր Ռայխկանցլեր Ադոլֆ Հիտլերը, կազմակերպիչն էր Յոզեֆ Գեբելսը, կատարողները՝ Գրոհման բաժնի (գերմ.՝ Sturmabteilung) ու «Հիտլերյան երիտասարդների» անդամները, որոնց օժանդակեցին Անվտանգության ծառայության (գերմ.՝ Sicherheitsdienst ), Գեստապոյի ու ոստիկանական այլ ուժեր։ Ռայխի ողջ տարածքում ոչնչացվեց ավելի քան 200 սինագոգ ու պաշտամունքային վայր, թալանվեց հրեաներին պատկանող 7500 առևտրային կրպակ ու ձեռնարկություն, գրեթե հարյուր հրեա սպանվեց, հարյուրավորներն ինքնասպանություն գործեցին կամ մեռան ստացված վնասվածքներից, իսկ գրեթե 30.000 հոգի աքսորվեց համակենտրոնացման ճամբար։ Ընդհանուր առմամբ, ջարդերի ու աքսորի հետևանքով 2000-5000 հոգի հրեա զոհվեց։ Սա 1933 թվականից հետո, երբ նացիստները եկան իշխանության, հակասեմականության արտահայտման ամենաբարձր ալիքն էր։ Բյուրեղապակյա գիշերը Շոայի առաջին քայլն էր։ Հակասեմական բռնության առաջին մեծ ցույցը կազմակերպելով՝ նացիստները ցանկացան արագացնել հրեաների արտագաղթը, և դա նրանց հաջողվեց։
Ենթատեքստ. հակասեմական քայլեր
1920 թվականի փետրվարի 24-ին Գերմանիայի ազգային-սոցիալիստական աշխատողների կուսակցության խմբագրված ծրագրով նախատեսվում էր, որ քաղաքացի կարող է լինել միայն ռասայի եղբայրը (գերմ.՝ Volksgenosse): [...] Այսպիսով, ոչ մի հրեա չի կարող ռասայի եղբայր լինել։ Իսկ «Իմ պայքարը» գրքում Հիտլերը բազմիցս հայտարարում էր Գերմանիան հրեաներից մաքրելու ցանկության մասին (գերմ.՝ Judenfrei):
Հրեաների տնտեսական գործունեությունն արգելելուց բացի՝ նրանց արգելվեց նաև հանրային պաշտոններ զբաղեցնել։ 1935 թվականի սեպտեմբերի 15-ին ընդունված Նյուրնբերգյան օրենքներով հրեաների հանդեպ կիրառվող արտաքսումն օրինականացվեց։ Այս օրենսդրական ակտերով տրվեցին հրեայի, կիսահրեայի կամ մասամ հրեայի բնավորության բնութագրերը։ Վերընթաց հարազատական գծից կախված՝ գերմանացիների ու հրեաների միջև արգելվեցին սեռական կապերն ու ամուսնությունը, հրեաները զրկվեցին Գերմանիայի քաղաքացիությունից, իրենց քաղաքական իրավունքների մեծ մասից և այլն։ Հակահրեական քարոզարշավը խստացվեց 1937 թվականին, երբ էկրան բարձրացավ «Հավերժական հրեան» ֆիլմը (գերմ.՝ Der Ewige Jude): 1938 թվականի սկզբին հրեաների անձնագրերը բռնագրավեցին, իսկ նույն տարվա ապրիլի 26-ին նրանք գրանցեցին իրենց շարժական ու անշարժ գույքը։ Օգոստոսի 17-ին վերոնշյալ օրենքներին կից դեկրետներով կարգավորվեցին հրեաների անունները (երբեմն ծաղրուծանակի ենթարկելու համար նրանց տալիս էին զվարճալի անուն-ազգանուններ) և նրանց արգելվեց բժշկական գործունեությամբ զբաղվել։
Նախապայման. Ֆոմ Ռաթի սպանությունը
1938 թվականի նոյեմբերի 7-ին, ծագումով հրեա 17-ամյա գերմանացի Հերշել Գրինշփանը, ով Փարիզում փախստական էր և հոկտեմբերի 27-ին Գերմանիայից արտաքսվել էր Լեհաստան, ատրճանակ է գնում ու ուղղություն վերցնում դեպի Փարիզում Գերմանիայի դեսպանատուն։
Բանավոր հարցում ուղղելու պատրվակով նա մուտք է գործում դեսպանատուն, ուր նրան ուղեկցում են դեսպանության առաջին քարտուղար Էրնսթ ֆոմ Ռաթի մոտ։ Վերջինիս ատրճանակով ծանր վնասվածք է հասցնում։ Համենայն դեպս, դիվանագետի սպանությանը նացիստական ոչ մի պաշտոնական հայտարարություն չի հետևում։ Նույնիսկ մեկ օր անց՝ նոյեմբերի 8-ին, 1923 թվականին կազմակերպած, բայց տապալված Գարեջրատան պուտչի (կամ՝ խռովության) մասին հիշատակելով՝ Հիտլերը նույնիսկ ոչ մի բառ չի ասում մահափորձի թեմայով։ Ֆոմ Ռաթը, ով մահացավ նոյեմբերի 9-ին, Հիտլերի անձնական բժշկի՝ Կարլ Բրանդի անձնական հսկողության տակ էր։
Բռնությունների կազմակերպում. ինքնաբուխ արձագանքի պատրանք
1938 թվականի նոյեմբերի 9-ի երեկոյան՝ Մյունխենում, Շարժման օրվա (գերմ.՝ Tag der Bewegung ) կապակցությամբ, Ադոլֆ Հիտլերը ցածրաձայն երկար զրույց է ունենում Յոզեֆ Գեբելսի հետ, որի ընթացքում չի թաքցնում իր զայրույթը։ Այնուհետև ժողովը լքում է՝ առանց ավանդական ելույթի ու նույնիսկ ֆոմ Ռաթի մասին որևէ ակնարկ անելու։ Նույն օրը՝ ժամը 22:00-ին, Գեբելսը ներկաներին տեղեկացնում է Էրնսթ ֆոմ Ռաթի մահվան մասին։ Այնուհետև, Գրոհման բաժնի շրջանային ղեկավարները հեռախոսոով իրենց ենթականերին ցուցումներ են տալիս հրեապատկան շինությունների հանդեպ մեծածավալ հրդեհներ, ավերումներ ու հրեաների հանդեպ բռնություններ սանձազերծել։ Կեսգիշերից առաջ Հայնրիխ Մյուլլերը՝ Գեստապոյի ղեկավարը, ոստիկանական ուժերին հրահանգում է բռնարարքներին չխոչընդոտել ու 20.000-30.000 հրեայի ձերբակալել։ Նոյեմբերի 10-ին, Հիտլերի համաձայնությամբ, Գեբելսը կարգադրում է դադարեցնել ջարդերը։ Լուրը տարածվում է բեռլինյան մամուլով երեկոյան ժամը 5-ին, իսկ ռադիոկայաններով՝ 3 ժամ անց։ Հայնրիխի հաղորդագրություններով ոստիկանության պարեկապահակային խմբերը, ովքեր նախորդող երկու օրվա ջարդերի ընթացքում «հրաշքով» անհետացել էին, կրկին հայտնվում են բոլոր փողոցների անկյուններում։
Հիշատակումներ Գերմանիայում. լռությունից ընդհուպ ոգեկոչում
Բյուրեղապակյա գիշերվա մասին մամուլում առաջին հիշատակումը եղավ Արևմտյան Բեռլինի «Թագեսշփիլ» օրաթերթում՝ 1945 թվականի նոյեմբերի 9-ին։ Նույն օրաթերթն այդ օրը կազմակերպած ջարդերին անդրադարձավ միայն 3 տարի անց։ Իսկ Արևելյան Բեռլինում «Նոր Գերմանիա» պաշտոնական ամսագրում այս թեմայով հոդված լույս տեսավ 1948-49 թվականներին։ 1978 թվականից սկսած միայն բոլոր գերմանացիները սկսեցին ոգեկոչել Բյուրեապակյա գիշերվա ընթացքում իրականացրած ջարդերը։ 2008 թվականի նոյեմբերի 9-ին Ռիքեշթրասե փողոցի սինագոգում Գերմանիայի կանցլեր Անգելա Մերկելը հետևյալ ճառով ելույթ ունեցավ.
Արտաքին հղումներ
Կատեգորիա:1938 Գերմանիայում Կատեգորիա:Ֆաշիզմ Կատեգորիա:Հրեաներ Կատեգորիա:1938 Ավստրիայում
Սերգեյ Սերգեև
Սերգեյ Նիկոլաևիչ Սերգեև (Сергій Миколайович Сергєєв, ), բալետի խորհրդային արտիստ և բալետմայստեր։ Ուկրաինական ԽՍՀ ժողովրդական արտիստ։
Կենսագրություն
Ավարտել է Թիֆլիսի Մ․ Պերինիի բալետի ստուդիան։ 1919 թվականից՝ Թիֆլիսի օպերայի և բալետի թատրոնի մենապարող, 1925 թվականից՝ բալետմայստեր, 1927-1938 թվականներին՝ Սվերդլովսկի օպերայի և բալետի թատրոնի բալետմայստեր։
Բեմադրություններից են՝ Գլիերի «Կարմիր կակաչ» (1930 թվական), Չայկովսկու «Կարապի լիճը» (1931 թվական), «Քնած գեղեցկուհին» (1937 թվական), «Կառնավալ» (ըստ Լիստի և Գլազունովի երաժշտության, 1938 թվական), Դելիբի «Կոպելիա» (1938 թվական, բոլորն էլ՝ Սվերդլովսկ), Ասաֆևի «Բասչիսարայի շատրվանը» (1939 թվական, Թբիլիսի)։
1940-1962 թվականներին (1942—1953 թվականներին՝ գլխավոր բալետմայստեր)՝ Կիևի Շևչենկոյի անվան Ուկրաինայի օպերայի և բալետի թատրոնի բալետմայստեր․ բեմադրել է Մ․ Բալանչիվաձեի «Լեռների սիրտը» (1940 թվական), Սկորուլսկու «Անտառային երգ», Գլազունովի «Ռայմոնդա» (երկուսն էլ՝ 1946 թվականին), Խաչատրյանի «Գայանե» (1947 թվական), Պունիի «Էսմերսլդա», Պրոկոֆևի «Մոխրոտը» (երկոսն էլ՝ 1948 թվականին), Սվեչնիկովի «Մարուսյա Բոգսսլավկա» (1951 թվական) և այլ բալետներ։
1924 թվականին բեմադրել է Լենինականի օպերապերետային խմբի Թիֆլիսում կայացած հյուրախաղային ներկայացումների պարեր, 1951 թվականին, Երևանի օպերայի և բալետի թատրոնում՝ «Խանդութ»-ը (ըստ Սպենդիարյանի երաժշտության)։
Սերգեևի ստեղծագործությունը սկզբունքային նշանակություն է ունեցել Ուկրաինայի բալետի գեղարվեստական առանձնահատկության ձևավորման համար։
Կատեգորիա:Խորհրդային բալետի արտիստներ‎ Կատեգորիա:Ուկրաինական ԽՍՀ ժողովրդական արտիստներ
Դու (հեռուստասերիալ)
«Դու» (You) ամերիկյան դրամատիկական սերիալ՝ թրիլլերի տարրերով ։ Առաջին սեզոնը թողարկվել է 2018 թվականի սեպտեմբերի 9-ին Lifetime ալիքում ։
2018 թվականի հուլիսի 26-ին Lifetime ալիքը թողարկել է հեռուստասերիալի 2-րդ սեզոնը։ 2020 թվականի հունվարի 14-ին Netflix-ը հայտարարել է, որ 2021 թվականին թողարկվելու է հեռուստասերիալը 3-րդ սեզոնը ։
Սյուժե
Իսկ դուք ի՞նչի եք պատրաստ հանուն սիրո։ Երբ գրախանութի աշխատողը հանդիպում է սկսնակ տաղանդավոր գրողին, նրա համար պատասխանն ակնհայտ է դառնում՝ բացարձակապես ամեն ինչի պատրաստ է հանուն նրա։ Տղան որոշ մանրամասնություններ է կարողանում իմանալ աղջկա կյանքի մասին՝ օգտագործելով նրա սոցիալական ցանցերը, որպեսզի մոտ լինի նրան, ինչքան հնարավոր է շատ։ Քաղցր սերը վերածվում է վտանգավոր մոլուցքի։ Տղան պատրաստ է լինում հանգիստ ու հատուկ մեթոդներով հեռացնել իր նպատակի ճանապարհին հայտնված ցանկացած խոչընդոտ, եթե անգամ այդ խոչընդոտը մարդ էր։ Իսկ նրա սիրելին ընդհանրապես չի էլ նկատում, թե ինչ է իրենից իրականում ներկայացնում այդ համակրելի երիտասարդը։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:Հեռուստասերիալներ այբբենական կարգով Կատեգորիա:Ամերիկյան դրամա հեռուստասերիալներ Կատեգորիա:2010-ականների ամերիկյան հեռուստասերիալներ Կատեգորիա:2010-ականների ամերիկյան քրեական դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:2018 հեռուստասերիալներ Կատեգորիա:Դրամա հեռուստասերիալներ Կատեգորիա:Ամերիկյան քրեական հեռուստասերիալներ Կատեգորիա:Լոս Անջելեսը հորինվածքում Կատեգորիա:2010-ականների քրեական հեռուստասերիալներ Կատեգորիա:2010-ականների ամերիկյան դրամա հեռուստասերիալներ Կատեգորիա:Հեռուստասերիալներ ըստ երկրի և ժանրի Կատեգորիա:Նեթֆլիքսի բնօրինակ ծրագրեր
Իմ անունը Կարմիր է
Իմ անունը Կարմիր է (Benim Adım Kırmızı), Օրհան Փամուկի՝ 1998 թվականին տպագրված վեպը։ Գրքի համար 2006 թվականին Փամուկը ստացել է Գրականության Նոբելյան մրցանակ։ Գիրքը, որը պատմում է Օսմանյան կայսրության ժամանակների մանրանկարիչների մասին, մեծացրեց Փամուկի միջազգային համբավն ու հասցրեց նրան Նոբելյան մրցանակի։ Փամուկի այս գործում կան Ջոյսի, Կաֆկայի, Մաննի, Նաբոկովի և Պրուստի, Ումբերտո Էկոյի, Խորխե Լուիս Բորխեսի ազդեցությունները։ Հետաքրքիր է, որ այդ ազդեցությունների ընդգծումը ոչ միայն չի ստվերում Փամուքյան բնագիրը, այլև տեղի է ունենում ճիշտ հակառակը։ Փամուքն ամենալավը գիտի այդ ազդեցությունների մասին և չի էլ փորձում թաքցնել դրանք։ Նա օգտագործում է համաշխարհային վեպի փորձառությունը, խաղարկում է դրանք՝ իր պատմելիք արևելյան նյութը արևմտյան վեպի ծանոթ ֆորմաներով համընթեռնելի դարձնելու համար։ Միջնադարյան մանրանկարիչների այս յուրահատուկ վեպ-վարքագրությունը նա վերնագրել է «Իմ անունը Կարմիր է», իսկ վեպի գլխավոր հերոսի անունը Քարա է (քարա թուրքերեն նշանակում է սև, ի դեպ վեպի անգլերեն թարգմանության մեջ կերպարի անունը հենց Black է)։ Այսինքն՝ Փամուքը վերնագրի ու գլխավոր կերպարի հակոտնյա գույների խաղարկումով հղում է կատարում Ստենդալի հայտնի «Կարմիրը և սևը» վեպին։
Գրքի ֆրանսերեն թարգմանությունը ստացավ ֆրանսիական Prix du Meilleur Livre Étranger-ը, իսկ իտալերեն տարբերակը՝ Premio Grinzane Cavour-ը։ Գրքի անգլերեն թարգմանությունը ստացավ International IMPAC Dublin Literary Award մրցանակը ։
Տպագրման առաջին օրվանից գիրքը թարգմանվել է ավելի քան 60 լեզուներով, որոնց թվում է նաև հայերենը ։
Նկարագրություն
Վեպի գործողությունները տեղի են ունենում 1951 թվականին Ստամբուլում՝ հեղինակի հայրենի քաղաքում և ընդգրկում են Սուլթան Մուրատ 3-րդի կառավարման տարիներին, ավելի կոնկրետ՝ այդ տարիների ընդամենը ինը օրը։ Մի կողմից սրանով ընթերցողը հարաբերվում է պատմական ժամանակին, մյուս կողմից՝ վեպը հեռու է դասական պատմավեպի պատկերացումներից և միստիկայի, սիրավեպի, դետեկտիվի ու մի շարք այլ ժանրատեսակների ինքնատիպ համադրություն է։ Վեպի գլխավոր հերոսները Օսմանյան կայսրությունում բնակվող մանրանկարիչներ են, որոնցից մեկը սպանված է առաջին գլխում։ Այս տեսանկյունից Փամուկը, Բորխեսի պոստմոդեռնական ոճով մետապատում է կառուցում՝ ցույց տալով պատմասացի տեղյակությունը պատմության՝ գրքի մեջ գրված լինելու մասին և ներառելով ընթերցողին պատմության մեջ։
Ամեն գլուխ ունի առանձին պատմասաց, և, որպես կանոն, կան թեմատիկ և ժամանակագրական կապեր գլուխների միջև։ Որպես հավելում, որոշ անսպասելի կերպարներ են հանդես գալիս որպես պատմասացներ, ինչպես մահացածի դիակը, մետաղադրամը, նկարված ծառը, սատանան, երկու դերվիշներ և կարմիր գույնը։ Այս անսովոր պատմասացներից ամեն մեկը ուղեկցվում է հավելյալ կերպրներով, որոնք բացահայտում են 16-րդ դարի Ստամբուլի փիլիսոփայական համակարգը։ Վապը միախառնում է միստիկան, սիրային պատմությունը և փիլիսոփայական գլուխկոտրուկները՝ պատկերելով Սուլթան Մուրատ Երրորդի կառավարման շրջանի ինը ձմեռային ձյունոտ օր 1591 թվականին։
Էնիշթե Էֆենդին՝ Քարայի (թուրքերեն՝ սև) քեռին, կարդում է Իբն Քայյիմ ալ-Ջաուզիյյայի «Հոգու գիրքը», որը Ղուրանի սուննի մեկնաբան է, իսկ ամբողջ գրքի մեջ կան հղումներ «Հոգու գրքին»։ Վեպի մի մասը պատմում է Զարիֆ Էֆենդին, որին սպանել են և որի դիակը պատմում է իր զգացողությունների մասին։ Ալ-Ջաուզիյյան պնդում է, որ մեռյալների հոգիները կարող են մնալ ողջերի աշխարհում և լսել ողջերին։
Փամուկը ցույց է տալիս, որ որոշ կերպարների համար մանրանկարչության «կատարելագործված արվեստին» տիրապետելը որոշակի ձև է հասնելու հավերժության մի ակնթարթի։ Նույն կերպ Շեքուրեն փափագում է նայել ընթերցողին այնպես, ինչպես կանայք, որ նայում են մեկ այլ ժամանակի ու տեղի մանրանկարներին. «....այնպես, ինչպես այն գեղեցիկ կանայք, որոնց մեկ աչքը գրքի միջի կյանքին է, իսկ մյուս աչքը՝ դրսի կյանքին, ես, նույնպես, երկար խոսեմ Ձեզ հետ, որ հետազոտում եք ինձ ո՜վ իմանա ինչ հեռու ժամանակից ու տեղից»։ Զարիֆ Էֆենդին մեղադրում էր իր սպանողին Ալլահին վիրավորող նորարարական պատկերազարդումներ անելու մեջ։
Արտաքին հղումներ
Կատեգորիա:1998 գրքեր Կատեգորիա:Պատմական վեպեր
Մալայա Անովկա (գյուղ, Նովի Բուգի շրջան)
Մալայա Անովկա (Мала Ганнівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Մալայա Անովկա գյուղում բնակվում էր 129 մարդ։ Բնակավայրը զբաղեցնում է 0,29 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Լանջիկ (Ուրֆայի նահանգ)
Լանջիկ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ֆայզուլինո
Ֆայզուլինո (Файзуллино, Фәйзулла), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Նիզամի (այլ կիրառումներ)
Նիզամի եզրը կարող է վերաբերել․
So Happy (սինգլ)
«So Happy», Theory of a Deadman խմբի սինգլներից է, որը թողարկվել է նրանց երրորդ՝ Scars & Souvenirs ալբոմում։ Ռադիոյով այն առաջին անգամ պաշտոնապես թողարկվել է 2008 թվականի փերտվարի 11-ին։ «So Happy»-ն դեբյուտել է Billboard's Mainstream Rock Tracks chart-ի աղյուսակում և դարձել երկրորդը 2008 թվականի ապրիլի 5-ին։ Պահանջվեց ընդամենը երեք շաբաթ, որպեսզի սինգլը հայտնվի Mainstream Rock chart-ի թոփ 10 սինգլների ցուցակում։ Բացի այդ խումբն առաջին անգամ հայտնվեց Modern Rock Tracks chart-ի թոփ 20-յակում։ Canadian Hot 100-ում 2008 թվականի մարտի 8-ին սինգլը դեբյուտեց և գրավեց 58-րդ հորիզոնականը։
Սինգլի տեսահոլովակ
Սինգլի տեսահոլովակը առաջին անգամ ցուցադրվեց 2008 թվականի ապրիլի կեսերին՝ MuchMusic-ով։ MuchMusic Countdown-ում այն գրավեց 10-րդ հորիզոնականը։ Տեսահոլովակի ռեժիսորը Քոլին Մայնիհենն է։
Վարկանշային աղյուսակ
Կատեգորիա:2008 սինգլներ
Բիլիջա
Բիլիջա, գյուղ Արևմտյան Հայաստանում, Էրզրումի վիլայեթի Քղիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Boys Be
Boys Be, հարավկորեական բոյ բենդ SEVENTEEN-ի երկրորդ մինի ալբոմ։ Այն թողարկվել է 2015 թվականի մայիսի 29-ին՝ Pledis Entertainment լեյբլով, երկու տարբերակով և տարածվել է LOEN Entertainment-ի միջոցով։ Ալբոմը պարունակում է հինգ երգ, այդ թվում նաև գլխավոր «Mansae» սինգլը։